ШҚО-да 93 мыңнан астам бала жазғы лагерьге барады
DATE: 07:30, 29 Сәуір 2023 | GMT +5
TITLE: ШҚО-да 93 мыңнан астам бала жазғы лагерьге барады
URL: https://kaz.inform.kz/news/shko-da-93-mynnan-astam-bala-zhazgy-lager-ge-barady_a4062381/
META: DATE: 07:30, 29 Сәуір 2023 | GMT +5
TOTAL WORDS: 103
AUTHOR(S):
TEXT: ШҚО Білім басқармасының мәліметіне сүйенсек, өңір бойынша жаз кезінде тіл, спорт, туристік, өлкетану және іскерлік лагерьлер жұмыс істейді. Жалпы саны 93 мыңнан астам бала лагерьге бармақ. «Лагерьлер ішінде 19-ы қала сыртында, 195-і мектеп жанында және 204-і мамандандырылған мекеме. Онда балалар мен жасөспірімдер клубтары жұмыс істеп, білім беру, ойын-сауық, шеберлік сыныптары және басқа да шаралар өткізіледі», - делінген ақпаратта. Көпбалалы және аз қамтылған отбасылардың балалары түгелдей тегін жазғы демалыспен қамтылады. «Сондай-ақ биыл алғаш рет «Қонақжай отбасы» атты пилоттық жоба қолға алынып отыр. Соның аясында балалар ауылға барып, тілдік ортаға енеді. Ол үшін Катонқарағай ауданындағы Катонқарағай, Өрел және Берел ауылдары таңдап алынған», - делінген хабарламада
